Source: http://www.legex.ro/Legea-158-2011-113877.aspx
Timestamp: 2020-04-06 05:03:19+00:00
Document Index: 19653633

Matched Legal Cases: ['articolul 4', 'articolul 14', 'Articolul 18', 'Articolul 18', 'articolul 21', 'articolul 27', 'articolul 271', 'Articolul 271']

Legea 158/2011 | Legislatie gratuita
Legea 158 2011 aproba cu modificari OUG 18 2009
Legea 158 2011 aproba cu completari OUG 18 2009
Legea 158 2011 promulgat de Decretul 642 2011
Legea Nr.158 din 11.07.2011
Parlamentul României adoptă prezenta lege.ARTICOL UNICSe aprobă Ordonanţa de urgenţă a Guvernului nr. 18 din 4 martie 2009 privind creşterea performanţei energetice a blocurilor de locuinţe, publicată în Monitorul Oficial al României, Partea I, nr. 155 din 12 martie 2009, cu completările ulterioare, cu următoarele modificări şi completări: 1. La articolul 4, după litera b) se introduce o nouă literă, litera b^1) , cu următorul cuprins: b^1) închiderea balcoanelor/logiilor cu tâmplărie performantă energetic; 2. La articolul 14, alineatul (2) se modifică şi va avea următorul cuprins:(2) Condiţiile de preluare şi criteriile de selecţie pentru aplicarea prevederilor alin. (1) se stabilesc şi se aprobă prin hotărâre a consiliului local, cu luarea în considerare, cu prioritate, a locuinţelor aparţinând următoarelor categorii de persoane:a)persoane cu handicap sau familii cu persoane cu handicap aflate în întreţinere; b)persoane singure/familii ale căror venituri medii nete lunare pe persoană singură/membru de familie sunt mai mici decât câştigul salarial mediu net lunar pe economie. 3. Articolul 18 se modifică şi va avea următorul cuprins: Articolul 18Autorităţile administraţiei publice locale pot hotărî şi preluarea cheltuielilor aferente lucrărilor de intervenţie, corespunzătoare cotei de 50% ce revine Ministerului Dezvoltării Regionale şi Turismului, în limita fondurilor aprobate anual cu această destinaţie în bugetele locale, pentru blocurile de locuinţe. 4. La articolul 21, după litera c) a se introduce o nouă literă, litera c^1) , cu următorul cuprins: c^1) participă, prin reprezentant desemnat, la contractarea proiectării şi a execuţiei lucrărilor de intervenţie; 5. După articolul 27 se introduce un nou articol, articolul 271 , cu următorul cuprins: Articolul 271 Proprietarii apartamentelor din blocurile de locuinţe şi ai imobilelor care au executat lucrări de intervenţie pe cheltuială proprie beneficiază, în condiţiile legii, de scutire de la plata impozitului aferent locuinţei pe o perioadă de minimum 7 ani, pe baza auditului energetic prin care se certifică realizarea recomandărilor propuse de către auditorul energetic pentru clădiri. Această lege a fost adoptată de Parlamentul României, cu respectarea prevederilor art. 75 şi ale art. 76 alin. (2) din Constituţia României, republicată. PREŞEDINTELE CAMEREI DEPUTAŢILOR ROBERTA ALMA ANASTASE PREŞEDINTELE SENATULUI MIRCEA-DAN GEOANĂ
COMENTARII la Legea 158/2011
Momentan nu exista niciun comentariu la Legea 158 din 2011
Alte acte pe aceeaşi temă cu Legea 158/2011
OUG 18 2009
privind cresterea performantei energetice a blocurilor de locuinte